Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 225

2. ALAPELV Az ismert száraz tömegû keverékbõl hipoklorit oldattal kioldjuk a fehérjeszálakat. A maradékot összegyûjtjük, mossuk, szárítjuk és megmérjük. A maradék tömegét, ha szükséges, korrigáljuk, majd a keverék száraz tömegének százalékában fejezzük ki. A száraz fehérjeszálak százalékos részarányát különbségképzéssel határozzuk meg. A hipoklorit oldat elõállításához lítiumhipokloritot vagy nátriumhipokloritot használhatunk. A lítiumhipoklorit abban az esetben ajánlott, ha a vizsgálatok száma kevés, vagy ha nagyobb idõközönként végezzük a vizsgálatokat. Ennek oka az, hogy a szilárd lítiumhipokloritban – ellentétben a nátriumhipoklorittal – gyakorlatilag állandó a hipoklorit százalékaránya. Ha a hipoklorit százalékaránya ismert, akkor nem kell minden vizsgálathoz jodometriásan ellenõrizni a hipoklorit tartalmat, azaz állandó mennyiségû lítiumhipoklorit alkalmazható.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes